**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS NUŠALINIMO IR PAVEDIMO“**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant teisės aktų nustatyta tvarka ir priemonėmis vengti interesų konflikto.

**2.** **Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijos direktorius Gintaras Neniškis (toliau – direktorius) 2019 m. birželio 7 d. Klaipėdos miesto savivaldybės merui V. Grubliauskui pateikė prašymą Nr. TAS-165 „Dėl nusišalinimo“. Prašyme direktorius nurodė apie galimą interesų konfliktą priimant sprendimus, susijusius su viešąja įstaiga „Klaipėdos keleivinis transportas“ dėl jo teisės grįžti į šios įstaigos vadovo pareigas.

Lietuvos Respublikos viešųjų ir privačių interesų derinimo valstybinėje tarnyboje įstatymo 3 straipsnio 1 dalies 2 punkte reglamentuojama, jog viešųjų interesų viršenybei užtikrinti asmenys, dirbantys valstybinėje tarnyboje, privalo teisės aktų nustatyta tvarka ir priemonėmis vengti interesų konflikto ir elgtis taip, kad nekiltų abejonių, jog toks konfliktas yra. Šio įstatymo 11 straipsnyje numatyta pareiga nusišalinti ir sprendimo apie nusišalinimą (ne) priėmimas.

Lietuvos Respublikos vietos savivaldos įstatymo 16 straipsnio 7 dalyje reglamentuojama, jog konkrečius įgaliojimus, nustatytus šio straipsnio 3 dalyje, savivaldybės taryba reglamento nustatyta tvarka gali pavesti vykdyti savivaldybės administracijos direktoriui arba savivaldybės administracijos direktoriaus pavaduotojui (pavaduotojams) (jeigu ši (šios) pareigybė (pareigybės) steigiama (steigiamos).

**3. Kokių rezultatų laukiama.**

Tarybai priėmus šį sprendimą, bus išvengta galimo interesų konflikto ir teisės aktų pažeidimų.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – išvengta galimo interesų konflikto ir teisės aktų pažeidimų.

**PRIDEDAMA.** Teisės aktų ištraukos, 3 lapai.

|  |  |
| --- | --- |
| Klaipėdos miesto savivaldybės meras | Vytautas Grubliauskas |

**LIETUVOS RESPUBLIKOS**

**VIEŠŲJŲ IR PRIVAČIŲ INTERESŲ DERINIMO VALSTYBINĖJE TARNYBOJE ĮSTATYMAS**

1997 m. liepos 2 d. Nr. VIII-371  
Vilnius

**3 straipsnis.  Asmenų, pretenduojančių dirbti, dirbančių ir dirbusių valstybinėje tarnyboje, prievolės** 1. Viešųjų interesų viršenybei užtikrinti asmenys, dirbantys valstybinėje tarnyboje, privalo:  
 <...>  
 2) teisės aktų nustatyta tvarka ir priemonėmis vengti interesų konflikto ir elgtis taip, kad nekiltų abejonių, jog toks konfliktas yra;

<...>.

**11 straipsnis. Pareiga nusišalinti**

1. Asmeniui, dirbančiam valstybinėje tarnyboje, draudžiama dalyvauti rengiant, svarstant ar priimant sprendimus arba kitaip paveikti sprendimus, kurie sukelia interesų konfliktą.

2. Prieš pradedant tokio sprendimo rengimo, svarstymo ar priėmimo procedūrą arba pačios procedūros metu asmuo, dirbantis valstybinėje tarnyboje, privalo informuoti savo institucijos vadovą ar institucijos vadovo įgaliotą atstovą arba kolegialią valstybės ar savivaldybės instituciją, kurios nariu jis yra, ir asmenis, kurie kartu dalyvauja rengiant, svarstant ar priimant sprendimą, apie esamą interesų konfliktą, pareikšti apie nusišalinimą ir jokia forma nedalyvauti toliau rengiant, svarstant ar priimant sprendimą.

3. Institucijos vadovas ar jo įgaliotas atstovas arba kolegiali valstybės ar savivaldybės institucija, vadovaudamiesi Vyriausiosios tarnybinės etikos komisijos patvirtintais kriterijais, motyvuotu rašytiniu sprendimu gali nepriimti pareikšto nusišalinimo ir įpareigoti asmenį dalyvauti toliau rengiant, svarstant ar priimant sprendimą. Duomenys apie sprendimą nepriimti pareikšto nusišalinimo elektroninėmis priemonėmis per penkias darbo dienas nuo sprendimo priėmimo dienos pateikiami Vyriausiajai tarnybinės etikos komisijai jos nustatyta tvarka.

4. Asmuo, dirbantis valstybinėje tarnyboje, privalo vykdyti institucijos vadovo ar jo įgalioto atstovo rašytines išankstines rekomendacijas, nuo kokių sprendimų rengimo, svarstymo ar priėmimo jis privalo nusišalinti. Šios rekomendacijos, remiantis deklaracijomis arba asmens prašymu, yra sudaromos konkrečiai situacijai. Išankstines rekomendacijas asmuo, dirbantis valstybinėje tarnyboje, gali skelbti viešai savo nuožiūra.

*5. NETEKO GALIOS:*

*2015 12 15 įstatymu Nr. XII-2180 (nuo 2016 01 01)*

*(TAR, 2015, Nr. 2015-20871)*

6. Institucijos vadovas arba jo įgaliotas atstovas motyvuotu rašytiniu sprendimu nušalina valstybinėje tarnyboje dirbantį asmenį nuo konkretaus sprendimo rengimo, svarstymo ar priėmimo procedūros, kitų tarnybinių pareigų atlikimo, jeigu yra pakankamas pagrindas manyti, kad šio asmens dalyvavimas sukels interesų konfliktą.

7. Respublikos Prezidentui, Seimo ir Vyriausybės nariams, savivaldybių tarybų nariams, teisėjams, prokurorams, ikiteisminio tyrimo pareigūnams ir kitiems pareigūnams, kuriems viešųjų interesų viršenybės užtikrinimo būdai nustatomi jų veiklą reglamentuojančiuose įstatymuose, šio straipsnio nuostatos taikomos tiek, kiek jų veiklą reglamentuojančiuose įstatymuose nenustatyti viešųjų interesų viršenybės užtikrinimo būdai.

8. Šio straipsnio nuostatos taikomos akcinių bendrovių bei uždarųjų akcinių bendrovių, kurių akcijos, suteikiančios daugiau kaip 1/2 balsų visuotiniame akcininkų susirinkime, nuosavybės teise priklauso valstybei ar savivaldybei, stebėtojų tarybų ir valdybų nariams, valstybės ir savivaldybių įmonių valdybų nariams, taip pat viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus pirkimus, ir viešųjų pirkimų procedūrose dalyvaujantiems ekspertams.

9. Viešojo pirkimo komisijos narių, asmenų, perkančiosios organizacijos vadovo paskirtų atlikti supaprastintus pirkimus, ir viešųjų pirkimų procedūrose dalyvaujančių ekspertų nusišalinimo tvarkos aprašą tvirtina Vyriausioji tarnybinės etikos komisija kartu su Viešųjų pirkimų tarnyba.

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

<...>

3. Paprastoji savivaldybės tarybos kompetencija;

1) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

2) biudžetinių įstaigų finansinių ataskaitų rinkinių tvirtinimas;

*KEISTA:*

*2016 06 28 įstatymu Nr. XII-2494 (nuo 2017 01 01)*

*(TAR, 2016, Nr. 2016-19345)*

3) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

4) viešųjų įstaigų (kurių savininkė yra savivaldybė) kolegialių organų sudarymas, kai tai numatyta viešosios įstaigos įstatuose;

*KEISTA:*

*2016 06 28 įstatymu Nr. XII-2494 (nuo 2017 01 01)*

*(TAR, 2016, Nr. 2016-19345)*

5) viešųjų įstaigų (kurių savininkė yra savivaldybė) finansinių ataskaitų rinkinių tvirtinimas;

*KEISTA:*

*2016 06 28 įstatymu Nr. XII-2494 (nuo 2017 01 01)*

*(TAR, 2016, Nr. 2016-19345)*

6) viešųjų įstaigų (kurių savininkė yra savivaldybė) vidaus kontrolės tvarkos nustatymas;

*KEISTA:*

*2016 06 28 įstatymu Nr. XII-2494 (nuo 2017 01 01)*

*(TAR, 2016, Nr. 2016-19345)*

7) sprendimų dėl valstybės socialinių ir ekonominių programų tikslinių lėšų, kitų valstybės fondų lėšų ir materialiojo turto paskirstymo biudžetinėms įstaigoms priėmimas;

*KEISTA:*

*2016 06 28 įstatymu Nr. XII-2494 (nuo 2017 01 01)*

*(TAR, 2016, Nr. 2016-19345)*

8) savivaldybės ir vietovės lygmens specialiojo teritorijų planavimo dokumentų tvirtinimas, išskyrus įstatymų nustatytus atvejus;

*KEISTA:*

*1. 2009 12 22 įstatymu Nr. XI-620 (nuo 2010 01 01)*

*(Žin., 2009, Nr. 159-7206)*

*2. 2013 06 27 įstatymu Nr. XII-409 (nuo 2014 01 01)*

*(Žin., 2013, Nr. 76-3826)*

9) *NETEKO GALIOS:*

*2018 11 20 įstatymu Nr. XIII-1664 (nuo 2019 01 01)*

*(TAR, 2018, Nr. 2018-19164)*

10) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

11) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

12) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

13) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138)*

14) *NETEKO GALIOS:*

*2014 06 26 įstatymu Nr. XII-967*

*(TAR, 2014, Nr. 2014-10138).*

<...>.

7. Konkrečius įgaliojimus, nustatytus šio straipsnio 3 dalyje, savivaldybės taryba reglamento nustatyta tvarka gali pavesti vykdyti savivaldybės administracijos direktoriui arba savivaldybės administracijos direktoriaus pavaduotojui (pavaduotojams) (jeigu ši (šios) pareigybė (pareigybės) steigiama (steigiamos). Jeigu savivaldybės vykdomoji institucija negali (dėl viešųjų ir privačių interesų konflikto) įvykdyti šio straipsnio 3 dalyje nustatytų ir savivaldybės tarybos jai perduotų įgaliojimų, šiuos įgaliojimus vykdo savivaldybės taryba.